open-index/open-wikipedia-markdown huggingface dataset:
Terje Gjengaar

**Terje Gjengaar** (født 1956) er en norsk tidligere toppsyklist.

Han syklet som ung for Trondhjems Velocipedklub. I perioden 1982-86 syklet han for CK Nor i Trondheim og var lagets trener 1986-87. Han tok 20 bronse eller sølv i norske mesterskap, samt to medaljer i nordisk, men ble mest kjent da han fikk bronse i VM lagtempo (Alterhein i Sveits, 1983). Ellers vant han flere nasjonale og internasjonale 1-dagersritt. Han er i dag radiograf i Vikhammer.
## Meritter
* Tønsberg Grand Prix: Seier i 1980
* Ringerike Grand Prix: Seier i 1982
* VM i landeveissykling:  Bronse i lagtempo i 1983
* NM i banesykling:  Lagseier på 4000 m forfølgelse for CK Nor i 1985 med Atle Kvålsvoll, Olaf Lurvik og Terje Alstad
* Tyrifjorden rundt: Seier i 1986

## Referanser

## Eksterne lenker
*
Abaeté Linhas Aéreas

**Abaeté Linhas Aéreas** er et brasiliansk flyselskap, grunnlagt i 1995 med sitt hovedsete i Salvador, Bahia, Brasil. Selskapet har to fly av type Embraer EMB-110 Bandeirante (PT-MFO og PT-MFQ) i sin flåte.
En timme för sent

**«En timme för sent»** er en svensk popsang med melodi og tekst av Lasse Holm.

I 1986 ble den fremført av Kikki Danielsson på hennes LP-plate *Papaya Coconut* (Mariann Grammofon).

Sangen ble testet på Svensktoppen, hvor den sammenlagt lå i ni uker i perioden 30. november 1986 -1. februar 1987 og som best plasserte seg på en tredjeplass.

Lasse Stefanz spilte inn sangen i 2006. Den ble utgitt på CD-platen *Pickup-56*.

## Norsk versjon
Anne Nørdsti har skrevet en norsk tekst. Den norske tittelen er «En time for sent». Nørsti spilte inn sangen. i 2007. Den ble utgitt på CD-platen *Livli' på låven* (Tylden & Co GTACD8383).

## Referanser
Kucha

**Kucha**, **Kuchar**, **Kuqa** eller **Koutcha** (forenklet kinesisk: 库车, tradisjonell kinesisk: 庫車, pinyin: *Kùchē*, også romanisert som **Chiu-tzu**, **Kiu-che**, **Kuei-tzu** — gammel kinesisk: 屈支 屈茨; 龜弦; 丘玆, uigursk: كۇچار / **Kuçar**) er et fylke og en by i prefekturet Aksu i den autonome region Xinjiang i Folkerepublikken Kina. 

Befolkningen var på  innbyggere i 1999, og selve byen hadde  innbyggere i 2007.

## Administrative enheter
**Storkommuner:**
* 阿拉哈格镇  Alahage zhèn, 墩阔坦镇 Dunkuotan zhèn, **库车镇 Kuche zhèn**, 齐满镇 Qiman zhèn, 乌恰镇 Wuqia zhèn, 乌尊镇 Wuzun zhèn, 牙哈镇 Yaha zhèn, 雅克拉镇 Yakela zhèn, 依西哈拉镇 Yixihala zhèn
**Kommuner:**
* 阿格乡 Age xiāng, 阿克吾斯塘乡 Akewusitang xiāng, 比西巴格乡 Bixibage xiāng, 哈尼喀木乡 Banikamu xiāng, 塔里木乡 Talimu xiāng, 玉奇吾斯塘乡 Yuqiwusitang xiāng

## Økonomi
Kucha fylke har rike forekomster av olje og naturgass, de overlegent største reservene i hele Tarimbassenget. De viktigste olje- eller gassfeltene er Yakerla (雅克拉), Tahe (塔河), Donghetang (东河塘), Yaha (牙哈), Yiqikelike (伊奇克里克) og Dalaoba (大涝坝). Det er også store forekomster av kull og av salter. I fylket ligger Kuqa kullkraftverk.

## Samferdsel
Kinas riksvei 217 ender i Kucha. Den begynner i Altay, også i Xinjiang.

## Referanser


## Litteratur
* Albert Grünwedel: *[http://dsr.nii.ac.jp/toyobunko/VIII-5-B4-a-7/V-1/page/0005.html.ja Altbuddhistische Kultstätten in Chinesisch-Turkistan, Bericht über archäologische Arbeiten von 1906 bis 1907 bei Kucha, Qarašahr und in der Oase Turfan]*. Berlin, 1912. 
* Albert Grünwedel: Alt-Kutscha: archäologische und religionsgeschichtliche Forschungen an Temperagemälden aus buddhistischen Höhlen der ersten acht Jahrhunderte nach Christi Geburt. Berlin, 1920.

## Eksterne lenker
* Fylkesregjeringens hjemmesider 
* Den store moské i Kuqa
En dörr på glänt

**«En dörr på glänt»** eller **«När en stjärna står tänd över barndomens hus»**, med innledningsordene *Till hemmet där jag idel kärlek mötte tanken går*, er en svensk julesang med melodi av Eric Frykman og tekst av signaturen Fritz Gustaf (Fritz Gustaf Sundelöf). Den ble publisert i 1946.

Sangen har blant annet blitt spilt inn på plate av Göingeflickorna.

## Norsk versjon
Egil Hagen har skrevet en norsk tekst. Den norske tittelen er «Når en stjerne står tendt». Arne Sveen med Columbia Danseorkester og barnekor har spilt inn sangen. Den ble utgitt på 78-platen Columbia GN&nbsp;988 i 1947.

## Referanser
Centillion

En **centillion** er 10600, altså et ett-tall etterfulgt av seks hundre nuller.
En centillion er det samme som en million skrevet hundre ganger etter hverandre.

Ordet er sammensatt av det latinske prefikset *centum*, som betyr hundre, og endelsen million.

I amerikansk-engelsk sammenheng tilsvarer 1 centillion 10303, altså sifferet 1 fulgt av 303 nuller. Det er det største offisielt aksepterte tallet med et vanlig navn. Tallet brukes lite utenfor matematikken.

## Se også
*Nummer
*Store tall
*Tallord
*Tallsystem
Rebellion (Lies)

«**Rebellion (Lies)**» er en sang av det canadiske indierockbandet Arcade Fire. Det var den fjerde singelen fra bandets debutalbum, *[[Funeral (album)|Funeral]]*. Singelen ble gitt ut på både CD og DVD-format med sangen «Brazil» på B-siden. På *Funeral* kommer «Rebellion (Lies)» like etter «Haiti», som går rett over i «Rebellion (Lies)», da den slutter med samme basslinje som høres i begynnelsen av «Rebellion (Lies)». Sangen har ofte blitt brukt som en avslutning under bandets konserter.

## Priser

I mai 2007 rangerte *[[NME]]* sangen som nummer 29 på deres liste, «50 Greatest Indie Anthems Ever». I april 2009 havnet sangen på 380.-plass i *[[Blender (magasin)|Blender]]*s «500 Greatest Songs Since You Were Born». I august 2009 ble sangen rangert på 69.-plass på Pitchfork Medias liste over de 500 beste sangene på 2000-tallet.

## Bruk i TV
Sangen ble brukt i en episode i den femte sesongen av TV-serien *[[Seks fot under]]*.

Sangen skulle brukes i avslutningsscenen i den første episoden av TV-serien *[[The Black Donnellys]]*, men bandet nektet på grunnlag av det voldelige innholdet i serien. Istedenfor ble Snow Patrols «Open Your Eyes» brukt.

I 2006 ble sangen brukt i en reklame for Bonos Product Red-kampanje.

## Spor
#«Rebellion (Lies)» – 5:05
#«Brazil» – 3:54

## Video
Musikkvideoen for sangen ble spilt inn i Southwest Harbor, Maine den 29. oktober 2005.

## Referanser
UEFA-cupen 1998/99

**UEFA-cupen 1998/99** ble vunnet av den italienske klubben Parma FC med 3–0 i finalekampen over den franske klubben Olympique de Marseille. Dette var UEFA-cupens 28 sesong, og den andre sesongen med kun én finalekamp på nøytral bane etter en større omskiftning av kampformatet. Turneringens toppscorer ble Enrico Chiesa fra Parma FC med åtte mål totalt.

## Første kvalifiseringsrunde

|}
* FK Žalgiris Vilnius videre på bortemålsregelen.

## Andre kvalifiseringsrunde

|}
* FC Arges Pitesti, Fenerbahçe, RSC Anderlecht og SK Rapid Wien videre på bortemålsregelen.
* Strømsgodset videre på straffesparkkonkurranse etter ekstraomganger i kamp to.

## Første runde

|}
* Slavia Praha, Røde stjerne Beograd og Leeds United videre på straffesparkkonkurranse etter ekstraomganger i kamp to.
* PFC CSKA Sofia videre på bortemålsregelen.

## Andre runde

|}
* Liverpool FC videre på bortemålsregelen.

## Tredje runde

|}
* Bordeaux videre på bortemålsregelen.

## Kvartfinaler

|}

## Semifinaler

|}
* Marseille videre på bortemålsregelen.

## Finale
Hellersvatnet

**Hellersvatnet** kan vise til:

*Hellersvatnet (Drangedal og Nissedal) – i Drangedal og Nissedal kommuner i Telemark
*Hellersvatnet (Gautefallheia i Drangedal) – i Drangedal kommune i Telemark
*Hellersvatnet (Gautefallheia i Nissedal) – i Nissedal kommune i Telemark
*Hellersvatnet (Songdalen) – i Songdalen kommune i Vest-Agder
*Hellersvatnet (Kvinesdal) – i Kvinesdal og Sirdal kommuner i Vest-Agder
*Hellersvatnet (Eigersund) – i Eigersund kommune i Rogaland
*Hellersvatnet (Tinn) – i Tinn kommune i Telemark
*Hellersvatnet (Vegårdshei) – i Vegårdshei og Åmli kommuner i Aust-Agder
JetLite

**JetLite (India) Ltd** er et indisk flyselskap med tilholdssted i Mumbai. Det ble kjøpt av Jet Airways (India) Ltd i april 2007. Selskapet ble startet i 1991 som Sahara Airlines, men skiftet etterhvert navn til Air Sahara, og ble så solgt av den indiske Sahara India Pariwar-gruppen til Jet Airways. JetLite flyr daglig til 26 innenlandske og 2 internasjonale destinasjoner. Det gjennomføres 110 flygninger hver dag, og selskapet opererer 16 stk Boeing 737 og 7 stk Bombardier CRJ-200ER.

## Eksterne lenker
*
Jet Airways (India) Ltd

**Jet Airways (India) Ltd** ble etablert i 1993, med hovedkontor i Mumbai i India. Selskapet innstilte 17. april 2019 alle sine flyvninger som følge av betalingsproblemer.

Jet Airways flyr til 66 destinasjoner, derav 23 internasjonale. Selskapet har baser i Mumbai, (hovedbase) med vedlikehold. Andre baser finnes i Delhi, Kolkata, Chennai, Pune, Bengaluru og Amsterdam. Selskapet opererer 89 fly, 10 av typen Boeing 777-300ER, 12 Airbus A330-200, 48 Boeing 737 av typene 400/700/800/900 og 14 moderne ATR 72-500 turboprop fly. Med en gjennomsnittsalder på 4,5 år har Jet Airways (India) Ltd. en av verdens yngste flyflåter.

Selskapet er medlem i IATA. Jet Airways (India) Ltd eier det indiske flyselskapet JetLite.

## Referanser


## Eksterne lenker
*
Hellersvatnet (Gautefallheia i Nissedal)

**Hellersvatnet** er et vann på Gautefallheia i Nissedal i Telemark, nær grensa til Drangedal. Vannet har utløp mot Djupsåna, som er ei tilløpselv til Gautefallelva, og er dermed en del av Kragerøvassdraget. Litt lengre ned i Djupsåna, i Drangedal kommune, ligger et annet vann som også heter Hellersvatnet.

## Referanser
VM i ishockey for menn (1. divisjon)

**Ishockey-VM (divisjon I)** er et årlig sportsarrangement som blir organisert av IIHF. Mesterskapet er delt opp i 2 grupper, og det er en del av Ishockey-VM. Det er for tiden 12 nasjoner som deltar i divisjonen med 6 lag i hver gruppe.
De 2 lagene som vinner sin gruppe rykker neste år opp til elitedivisjonen i Ishockey-VM. De to lagene som taper sin gruppe, rykker ned til divisjon II. Det vil alltid være 2 lag som rykker ned fra elitedivisjonen til divisjon I og det vil alltid være 2 lag som rykker opp fra divisjon II til divisjon I.

## Mesterskapstruktur
Mesterskapet har vært delt inn i divisjoner siden 2001, da man gikk bort fra inndelingen i A-VM, B-VM, C-VM og D-VM. I 2001 gikk alle de beste lagene fra datidens B-VM, samt de 4 beste lagene fra datidens C-VM sammen i divisjon I. 

### Resultater

## B-VM
### Vinnere 1951-2000
}
|-
|1996 || 
|-
|1997 || 
|-
|1998 || 
|-
|1999 || 
|-
|2000 || 
|}

## Se også
*Ishockey-VM 2011 (divisjon I)
*Ishockey-VM
*Ishockey-VM (divisjon II)
*Ishockey-VM (divisjon III)
A Dear John Letter

**«A Dear John Letter»** eller **«Dear John»** er en populær amerikansk countrymusikksang med melodi og tekst av Billy Barton, Fuzzy Owen og Lewis Talley.

Den ble popularisert av Ferlin Husky og Jean Shepherd i en singleutgivelse for Capitol Records og ble en crossover-country/pop-hit i 1953.

Sangen spilte på konseptet til et såkalt *Dear John letter*, mens det refererte til USAs engasjement i Koreakrigen. Her, en ung kvinne, hvis kjæreste var stasjonert i Sør-Korea, skriver at hun avbryter forholdet. Hjertesmerten blir større ved at hun skal gifte seg med Johns bror, Don, og ønsker sitt fotografi tilbake (for – ifølge teksten – Don ønsker det nå).

## Coverversjoner og oppfølgere
Coverversjoner har blitt gjort av flere andre utøvere, innbefattet Pat Boone. Skeeter Davis og Bobby Bare spilte inn sangen sammen i 1965. Ernest Tubb og Red Sovine har også spilt inn coverversjoner av «A Dear John Letter» på plate.

Signaturen Tommy har skrevet en svensk tekst. Den svenske tittelen er «Käre John». Alice Babs, Charlie Norman och deras Reeperbahn Stompers har spilt inn sangen.

Husky og Shepherd spilte inn et svar til «Dear John», kalt «Forgive me, John», som ble en populær countrymusikksang.

Den islandske tittelen er «Kæri Jon». Adda Ørnulfsdottir, med B.G. Kvintettinn spilte den inn 5. januar 1955. Sangen ble utgitt på 78-platen HSH (Hjlodfæraverzlun Sigridar Helgadottir) Nr. 20 i 1955.

## Listesuksess
«A Dear John Letter» ble fremført som en duett av to utøvere, hvor Husky talte sin del og Shepherd sang sin. Den ble utgitt i 1953 og ble en stor suksess. Sangen toppet Billboard Best Selling Retail Folk Records-listen (countrylisten) og nådde en fjerdeplass på Billboards popliste. I tillegg gjorde den de ukjente sangerne til stjerneutøvere i USA.

Da «A Dear John Letter» toppet Billboard Best Selling Retail Folk Records-listen ble Shepherd, 19 år og ni måneder gammel, den yngste artisten som hadde en nummer én-sang på countrylisten. Hun beholdt den rekorden i nesten 20 år, da den da 14 år gamle Tanya Tucker toppet Billboard Hot Country Songs-listen med «What's Your Mama's Name».

## Norsk versjon
Knud Pfeiffer har skrevet den danske teksten som den norske bygger på. Den norske tittelen er «Kjære John». Sølvi Wang med Gårdguttas orkester har spilt inn sangen. Den ble utgitt på 78-platen HMV A.L. 3406 i 1954.

## I populærkulturen
Sangen var med i en reklame for BASF-kassettbånd i 1980, som hovedsakelig ble vist i Australia.

## Referanser
Cardinal Foods

**Cardinal Foods** var et norsk næringsmiddelselskap med interesser i egg og hvitt kjøtt.

Cardinal Foods ble etablert i 2005, etter at det finske investeringsselskapet CapMan hadde blitt største eier i fjærfeprodusenten Norsk Kylling og i eggleverandørbedriften Arne Magnussen. I 2006 kjøpte Cardinal Foods opp fjørfeprodusenten Den Stolte Hane, kontrollert av Synnøve Finden, samt Jærkylling. Cardinal Foods utfordret da Priors og senere Norturas markedsdominans. I 2007 kjøpte selskapet også opp Vestfold Fugl.

Selskapet hadde, før salget av Norsk Kylling, slakteri- og foredlingsanlegg på Støren i Trøndelag, i Hå på Jæren og i Stokke i Vestfold. Egg ble hentet hos selskapets produsenter og pakket på Økern i Oslo. Den Stolte Hane hadde salgskontor på Gjøvik i Oppland.

Cardinal Foods hadde rundt 330 ansatte og råvarer levert fra rundt 200 produsenter.

Veksten i selskapet ble drevet av en EMV-avtale med Rema 1000, som gjorde Cardinal Foods til dagligvarekjedens hovedleverandør av hvitt kjøtt under merkenavnene «Solvinge» (Norsk Kylling) og «Den stolte hane». I 2011 solgte Cardinal Foods sine aksjer i Norsk Kylling til Rema 1000.

Selskapet søkte i april 2010 om notering på Oslo Børs.

Cardinal Foods ble i 2013 kjøpt opp av Scandi Standard, som fra før hadde store markedsandeler innen egg og hvitt kjøtt i Sverige og Danmark. Scandi Standard var eid av svenske Lantmännen og det britiske oppkjøpsfondet CapVest.

## Referanser
VM i ishockey for menn (3. divisjon)

**Ishockey-VM (divisjon III)** er et årlig sportsarrangement som blir organisert av IIHF. Mesterskapet er en del av Ishockey-VM og representerer den laveste divisjonen.
I 2010 bestod divisjonen av 2 grupper fordelt på 4 lag i hver gruppe. De 2 beste lagene i divisjon III rykker opp til divisjon II året etter. De 2 lavest plasserte lagene i divisjon II rykker ned til divisjon III.

Opprinnelig ble de lavest kvalifiserte lagene i D-VM samlet inn i divisjon III da man gikk bort fra inndelingen i A-VM, B-VM, C-VM og D-VM i 2001.
*I 1987 var det første gang det ble arrangert D-VM i ishockey.
*I 2002 ble divisjon III regnet som kvalifisering til divisjon II.
*I 2008 hadde man også en kvalifisering til divisjon III.
*I 2010 delte man for første gang opp divisjon III i 2 grupper.

## D-VM
### Mesterskapsvinnere 1987-2000

## Se også
*Ishockey-VM 2011 (divisjon III)
*Ishockey-VM
*Ishockey-VM (divisjon I)
*Ishockey-VM (divisjon II)
USS «Dewey» (DDG-105)

::*For andre skip med navnet USS «Dewey» se [[USS «Dewey»|her]].*
**USS «Dewey» (DDG-105)** er en amerikansk destroyer i Arleigh Burke-klassen med hjemmehavn i San Diego i California. Skipet, som er oppkalt etter admiral George Dewey, tilhører Stillehavsflåten i Den amerikanske marinen.
Skipet ble døpt den 26. januar 2009 av Deborah Mullen, konen til admiral Mike Mullen.
NeWS

**NeWS** (engelsk forkortelse for *Network extensible Window System*) var et vindussystem som ble utviklet av Sun Microsystems i midten av 1980-årene. Det var opprinnelig kjent som **SunDew**, og ble hovedsakelig utviklet av James Gosling og David S. H. Rosenthal.

Kommandotolken i NeWS var et programmeringsspråk som var basert på PostScript, og utviklet seg senere til Display PostScript, selv om de to prosjektene ellers ikke var relaterte til hverandre. Gjennom denne ble det mulig å implementere vinduer og interaksjon med datamus mot et grafisk brukergrensesnitt, men i motsetning til PostScript kunne ikke NeWS benyttes til å utvikle helt ferdige interaktive programmer med støtte for mus.

NeWS ble lansert som en konkurrent til vindussystemet X og ble levert sammen med SunOS 2.3 i november 1993
IUBMB

**International Union of Biochemistry and Molecular Biology** (**IUBMB**) er en internasjonal ikke-statlig organisasjon  (NGO) som tar for seg spørsmål som er relevante innen biokjemi, molekylærbiologi og beslektete disipliner. IUBMB ble stiftet i 1955 som **International Union of Biochemistry** etter mønster av den tilsvarende, men langt eldre organisasjonen innen kjemi IUPAC. Union hadde 77 medlemsland i 2008. Norge er representert ved * [[Norsk biokjemisk selskap]] * 

IUBMB organiserer hvert tredje år en kongress: *Congress of Biochemistry and Molecular Biology*, og sponser andre konferanser, symposia, utdanningstilbud og forelesninger. 

Organisasjonen vedtar og publiserer standarder for enzymnomenklatur og annen biokjemisk nomenklatur, i enkelte tilfeller sammen med søsterorganisasjonen IUPAC.

Følgende tidsskrifter har sitt utspring i IUBMB og drives i samarbeid med denne: *Biochemistry and Molecular Biology Education* (tidligere *Biochemical Education*), *BioEssays*, *BioFactors*, *Biotechnology and Applied Biochemistry*, *IUBMB Life*, *Molecular Aspects of Medicine* og *Trends in Biochemical Sciences*. 

For tiden er Angelo Azzi president. Tidligere presidenter har vært blant annet George Kenyon, Brian F.C. Clark, Mary Osborn, Harland G. Wood, William J. Whelan, K. Yagi og Hans Kornberg. 

## Referanser

* IUBMBs hjemmeside
*http://www.chem.qmul.ac.uk/iubmb/ IUBMBs Nomenklaturanbefalinger
Frikort

**Frikort** kan vise til flere offentlige og andre ordninger, der noen av forskjellige årsaker ikke skal betale for varer eller tjenester som normalt koster penger.

De mest vanlige er:
* Frikort for skatt for lave årsinntekter
* Fritak for egenandeler ved visse helsetjenester som legehonorarer og medisiner på blå resept, normalt etter å ha nådd egenandelstaket.
* Ansatte ved NSB og busselskaper hadde tidligere frikort for seg selv og nærmeste familie.
* Medlemskort i en forening kan fungere som frikort til arrangementer og annet.
Norgesmesterskapet i mixed curling

**NM Mixed** er et nasjonalt curlingmesterskap. Turneringen er åpen, og personer fra andre nasjoner kan gjerne delta. Vinneren av turneringen får som regel førsteretten til å spille europamesterskapet i samme format.

## Regler
*Alle lag må bestå av to menn og to kvinner
*To spillere av samme kjønn kan ikke spille etter hverandre
*Det finnes ingen aldersbegrensning

## Vinnere

1995 – Halden Curling Club (Jan Øivind Hewitt, Anne Grethe Bremnes, Jan Marcus Lilledal, Anne Grethe Hewitt)

2000 - Oppdal curling club (Stig Høiberg, Grethe Wolan, Christian Jørgensen, Else Skogan)

2004 – Oppdal Curling Club (Øivind Andre Grøseth, Solveig Enoksen, Kristin Skaslien, Hans Roger Tømmervold)

2005 – Lillehammer Curling Club – (Thomas Løvold, Linn Gitmark, Thomas Due, Camilla Grøseth)

2006 – Snarøen Curling Club (Håvard Vad Petersson, Henriette Wang, Christoffer Svae, Åsa Celius)

2007 – Halden Curling Club (Jan Marcus Lilledal, Anne Grethe Hewitt, Jan Øivind Hewitt, Anne Christine Berg)

2008 – Snarøya Curling Club (Thomas Løvold, xx, Christoffer Svae, xx)

2009 – Oppdal Curling Club (Eli Skaslien, Steffen Walstad, Kjersti Husby, Steffen Mellemseter) 

2010 – Mixed Curling Club (Sander Rølvåg, Kristine Davanger, Frode W, Malin Frondell Løchen)

2011 – Halden Curling Club (Ole N. Hauge, Hilde Stenseth, Tomas Moe, Anne Grethe Bremnes)

2012 – Mixed Curling Club (Magnus Nedregotten, Pia Trulsen, Steffen Walstad og Ingvild Skaga)

2013 - Oppdal Curling Club (Hans Roger Tømmervold, Marte Bakk, Hans Olav Storlien og Solveig Enoksen)

2014 - Snarøen Curling Club (Steffen Walstad, Kristin Skaslien, Magnus Nedregotte og Julie Kjør Molnar)
Didrik den lykkelige

**Didrik den lykkelige** eller **Didrik av Oldenburg** (1390&ndash;1440) etterfulgte sin eldre bror Christian VI. som greve av Oldenburg i 1423.

Didrik var sønn av Christian V. av Oldenburg og grevinne Agnes av Hohnstein.

Han var gift med Adelheid av Oldenburg-Delmenhorst (død ca. 1404) og fra 1423 med Hedvig av Holstein (død 1436).

Barn med Hedvig:
#Christian I (1426–1481), nordisk unionskonge
#Moritz V av Oldenburg (ca. 1428-1464), greve av Oldenburg
#Gerhard av Oldenburg (ca. 1430-1500), greve av Oldenburg

## Referanser


## Litteratur
* Last, Martin (1969): *Adel und Graf in Oldenburg während des Mittelalters*, Oldenburg, s. 144.
Odd Anders With

**Odd Anders With** (født 1955) er en norsk skoleleder,  journalist, politiker (KrF) og forfatter. Han var daglig leder i Stiftelsen Kirkens Bymisjon i Trondheim (Trøndelag fra 2021) fra august 2019 til august 2022.

## Utdannelse
Han er cand.mag. med grunnfag i rettsvitenskap og idéhistorie og mellomfag i offentlig rett fra Universitetet i Oslo fra 1982.

## Yrkesliv
Som ung var han nestleder i Kristelig Folkepartis Ungdom. With var frilansjournalist i en rekke medier samt redaktør i *[[Credo Studentmagasin]]* før han ble journalist i *[[Adresseavisen]]* 1985–1993, i *[[Vårt Land]]* 1993–1995 og i NRK P1 1996–1997. Han har vært klubbleder ved NRK på Tyholt, klubbleder i *Adresseavisen* og leder i Trondhjems Journalistforening.

With var statssekretær for statsrådene Valgerd Svarstad Haugland og Laila Dåvøy i Barne- og familiedepartementet under Bondevik-regjeringene 1997–1999 og 2001–2003. Deretter var With kommunalråd og KrFs gruppeleder i Trondheim bystyre fra 2003 til 2010. With ledet der blant annet Byutviklingskomiteen. Han var også 2. nestleder i Kristelig Folkeparti i perioden 1999–2003.

I 2010 gikk han fra politikken til stillingen som daglig leder ved Aglo videregående skole og Aglo opplæringssenter, samt regiondirektør i Blå Kors. I 2013 ble han administrativ leder ved Kristen videregående skole Trøndelag (KVT) i Trondheim, hvor han også vikarierte som rektor.

Etter at KrF vedtok å gå i regjeringsforhandlinger med Frp høsten 2018, meldte han seg ut av partiet i januar 2019. Han ble deretter en av initiativtakerne til det kristendemokratiske nettverket «Drivkraft», hvor han i mars 2019 ble valgt som nestleder. I 2020 var han med på å etablere Partiet Sentrum.
I 1992 skrev han, og var medredaktør i boka, "Jesus i byen", på forlaget Nye Luther. I 2023 utga With boka "Reiserefleksjoner - Håp i minelagte områder". I 2024 kom "Tyrkiske tårer - flyktninger i Norge om tortur og overgrep". Begge bøker på Forlaget Horisont.

## Verv
Han var i seks år rådsleder i SIRUS (Statens Institutt for rusmiddelforskning) og leder i Vinmonopolets bedriftsforsamling i seks år. Han var nestleder i Lukasstiftelsen, og inntil høsten 2019 styreleder i Kristne Friskolers Forbund. With ble leder i Kirkelig fellesråd i Trondheim i 2023, og deretter med i det nasjonale AU i Nettverk for fellesrådledere, leder i Nidaros og innvalgt høsten 2024 i KA's Landsråd. Han ble nestleder i styret for St. Olav Kirkeakademier i Trondheim i 2022 og leder fra 2024.

## Familie
Odd Anders With er sønn av Marie With (f. Thilesen) og stortingsrepresentant og fylkesmann Odd With (1921–2006), og far til musiker Aleksander Denstad With.

## Referanser


## Eksterne lenker
*
Hedvig av Holstein

**Hedvig av Holstein** (1398 eller 1400&ndash;1436) var fyrstinne av Werle-Wenden og grevinne av Oldenburg. Hun var datter av Gerhard VI av Holstein (d. 1404) og Katharina Elisabeth av Braunschweig-Lüneburg (d. 1417/1422).

Hedvig giftet seg første gang med fyrst Balthasar av Mecklenburg-Werle før 18. april 1417.
Ekteskapet var barnløst. Ektefellen døde i et pestutbrudd i 1421.

23. november 1423 inngikk hun en ny bryllupskontrakt og giftet seg med grev Didrik den lykkelige av Oldenburg (død 1440).

Paret fikk følgende barn barn:

#Christian I (1426–1481), nordisk unionskonge
#Moritz V av Oldenburg (ca. 1428-1464), greve av Oldenburg
#Gerhard av Oldenburg (ca. 1430-1500), greve av Oldenburg

Hedvig av Holstein ble begravet i St. Lambert i Oldenburg.

## Referanser


## Litteratur
*Brenner, Otto S. (1978): *Nachkommen Gorms des alten*, Lyngby, nr: 1937, 2090, og 2697-2701
*Isenburg, W. K. Prinz von (1960): *Stammtafeln zur geschichte der Europäischen Staaten* (Europäische Stammtafeln) bind I (die deutschen Staaten), Marburg, tafel 87 (die Grafen von Holstein und Herzogs von Schleswig aus Schauenburger Geschlecht) og tafel 69 (die Herzoge von Braunschweig-Göttingen)
**Nordisk Familjebok*, Uggleupplagan, bind 6, s. 349-350, Stockholm 1907
**Chronicon Holtzatiæ* **29**, MGH SS XXI, side 286
SunView

**SunView** (engelsk forkortelse for *Sun Visual Integrated Environment for Workstations*), opprinnelig kjent som **SunTools**, var et vindussystem som ble utviklet av Sun Microsystems i midten av 1980-årene. 

SunView ble lansert som en konkurrent til vindussystemet X og ble levert sammen med SunOS 2.2 i mai 1993.

I motsetning til vindussystemet X og andre vindussystemer for Unix og Unix-lignende operativsystemer, ble store deler av SunView implementert i operativsystemet kjerne. SunView kjørte på Sun arbeidsstasjoner med monokrome,  gråskala- og fargeskjermer, og sørget for et interaktivt grafisk brukergrensesnitt for tekniske beregninger, publisering av dokumenter, medisinsk og annen programvare.
Svenska litteratursällskapet i Finland

**Svenska litteratursällskapet i Finland** (*SLS*) er et vitenskapelig samfunn for finlandssvensk litteratur, kultur og forskning med hovedsete i Helsingfors. Samfunnet ble grunnlagt i 1885 til minne om Johan Ludvig Runeberg. 

Selskapet utdeler årlig en rekke stipend og priser. Den største prisen er Tollanderska priset som utdeles på Runebergs fødselsdag den 5. februar.

Svenska litteratursällskapet har et eget forlag hvor det utgis vitenskapelige bøker og skriftrekker med tilknyning til den svenskspråklige kulturen i Finland. Emnene spenner over historie, litteraturvitenskap, svensk språk, etnologi, folkloristikk og samfunnsvitenskap. 

Selskapet besitter en rekke arkiver og samlinger for ivaretagelse av den svenske kulturarven i Finland. Disse er
*Historiska och litteraturhistoriska arkivet
*Folkkultursarkivet 
*Språkarkivet 
*Finlands svenska folkmusikinstitut 
*Österbottens traditionsarkiv
De tre første arkivene ligger i Helsingfors, de to siste i Vasa.

## Eksterne lenker
* Nettsiden til Svenska litteratursällskapet i Finland
*  Svenska litteratursällskapet i Finland i *Uppslagsverket Finland*.
Jon Arne Sægrov

**Jon Arne Sægrov** (født 25. mai 1962) er en norsk produsent og tekstforfatter for sceneproduksjoner. Han driver firmaet Pedagogisk Idé AS. Han var med å starte Stavanger Revyteater i 1987. Ut fra Stavanger Revyteater har produksjonsselskapet Kvammen & Sægrov produksjoner AS, Bare Kjekt AS, Sceneprodusentene AS, Norsk Sceneproduksjon AS og Stavanger Scenedrift som driver Humorhuset Stavangeren blitt etablert. Jon Arne Sægrov er mer eller mindre involvert i alle disse selskapene. 

I 1989 var Jon Arne Sægrov sentral i opprettelsen av Gosenrevyen. Siden har han årlig skrevet og vært leder for revyen som hvert år spilles med ca. 220 ungdommer som artister på scenen for et publikum på 

Jon Arne Sægrov var elev ved Stavanger katedralskole og er utdannet Cand. Paed. Han er medlem i Norsk Revyforfatterforening og har mottatt Stavanger kommunes kulturpris (2004), Stavanger Aftenblads kulturpris (2006) og SR-bank ildsjelprisen (2013).

## Referanser
Birthe Rønn Hornbech

**Birthe Johanne Sparrevohn Rønn Hornbech** (født 1943) er en dansk politiker (V).

Hun var valgt til Folketinget 1984–1987 og 1990–2015, før strukturreformen i 2007 fra Roskilde amtskrets, deretter fra Sjællands storkrets. Hornbech var kirkeminister og integreringsminister i Anders Fogh Rasmussen og Lars Løkke Rasmussens regjeringer 2007–2011, og måtte fratre som følge av statsløse-saken.

Hun er datter av sogneprest Christian Rainold Sparrevohn Rønn og farmasøyt Ellen Kryger Rønn. Hun gikk Aurehøj Gymnasium i Gentofte og begynte å studere teologi, men tok juridisk embedseksamen ved Københavns Universitet i 1971. Deretter ble hun politifullmektig i Roskilde. Hun har senere arbeidet blant annet som visepolitimester hos rikspolitisjefen fra 1981 og undervist ved den danske politihøyskolen. Hun giftet seg i 1963 med sivilingeniør Kaj Hornbech, som døde av kreft i 1985.

Hun har holdt foredrag, vært spaltist i flere aviser, og utgitt bøker og artikler om politiske, kirkelige, etiske og litterære emner.

## Referanser


## Eksterne lenker
* 
*
Egenandel

**Egenandel** er et økonomisk begrep som benyttes i forbindelse med en tjeneste og beskriver hvor mye en person dekker selv mens resterende dekkes på en annen måte. Egenandel benyttes i folketrygd og forsikringer. 

## Folketrygden
Tjenester og produkter som leveres etter folketrygdloven, og betegner den delen av kostnaden en pasient skal betale for ytelsen. Dette gjelder både tjenestehonorarer og kjøp av medisiner foreskrevet på såkalt blå resept. Satser for egenandel blir gitt som forskrift ved endringer, eksempelvis etter forhandlinger tilknyttet lønnsoppgjør. 

Ordningen fungerer slik at den største andelen av vederlaget dekkes gjennom folketrygden etter regning, mens pasienten betaler et mindre standardhonorar/medisinpris. Leverandøren fører egenandelsbetalingene inn i et offentlig dataregister som holder regnskap med den enkeltes utgifter til egenandeler.

Av hensyn til økonomien til dem som er kronisk eller varig syke, er det lagt inn et maksimalbeløp for egenandelsbetaling hver enkelt kalenderår. Når en pasient har nådd dette taket, utstedes frikort. Ved å vise dette, vil pasienten slippe å betale flere egenandeler inneværende kalenderår. Tidligere måtte pasientene selv føre regnskap med og dokumentere egenandelsbetalinger og  selv sende inn regnskap når taket var nådd. Registreringen av egenandeler og utsendelse av frikort ble gjort elekronisk fra 2010.

## Forsikringer
Når man kjøper en forsikring kan man ofte bestemme hvor mye man selv vil betale ved en skade.
Tyge Rothe

**Tyge Jesper Rothe** (født 16. januar 1731 i Randers, død 19. desember 1795) var en dansk forfatter og historiker.

## Liv og virke
### Bakgrunn
Tyge Rothe var en yngre halvbror til etatsråd Casper Peter Rothe, men eldste sønn av farens annet ekteskap, med Kirstine Margrethe født Tygesen (død 1746). 1. Allerede i sitt fjortende år (1744) ble han student fra Slagelse skole og tok tre år etter teologisk attestats. Hans yndlingsfag var imidlertid ikke teologi, men historie og filologi. 

### Karriere
Han ble huslærer, først for en *Thura*, derefter for en *Juel*; denne siste fulgte han som hovmester til Sorø. Han attråsde inderlig å få anledning til å reise i utlandet. I den hensikt skrev han noeb franske brev om forskjellige emner og overrakte J.H.E. Bernstorff dem med bønn om å hjelpe ham til det ønskede mål, for at han deretter kunne søke et embede i staten. 

Hans henvendelse var ikke forgjeves: Ved hjelp av Bernstorff og av A.G. Moltke fikk Rothe et kongelig reiselegat som gjorde han i stand til å foreta en treårig reise. Etter hjemkomsten i 1758 var han i en periode lærer for arveprins Frederik.

Rothe var aktiv i samfunnsdebatten om bøndenes vilkår og forholdet til staten. Han skrev flere bøker inspirert av opplysningstidens filosofi og var tydelig påvirket av Montesquieu.

Under Struensees regime var han en kort periode borgermester i København og senere ble han utnevnt til utsending i det nyopprettede finanskollegiet. Rothes departement hadde hele landbovesenet under seg. Bare 7 måneder etter kollegiets opprettelse ble det oppløst i forbindelse med Struensees fall.

I forbindelse med landbosaken utga han flere vitenskapelige skrifter, blant annet (*Om de saakaldte Bryder i Middelalderen*, *Nordens Statsforfatning før og i Lenstiden*, 2 Bd., 1781-1782) og *Danske Agerdyrkeres Kaar eller vort Landvæsenssystem, som det var 1783* (2 Bd., 1784-1786). 

## Eksterne lenker
* Dansk biografisk leksikon
Kringkastingsrettigheter for Vinter-OL 2010

**Kringkastingsrettighetene for Vinter-OL 2010** er en oversikt over radio- og tv-kanalene som hadde rettighetene til å sende Vinter-OL 2010 i Vancouver.





## Referanser
Jag väntar…

**«Jag väntar...»** er én av den svenske forfatteren Dan Anderssons best kjente dikt. Den inngikk i novelle- og diktsamlingen *Kolvaktarens visor*, som ble utgitt i 1915. Diktet ble senere tonesatt av Gunnar Turesson og spilt inn på plate av Hootenanny Singers og visesangeren Sofia Karlsson.

Den norske sangeren Oddvar Tangen med Robert Levins orkester spilte inn sangen 25. juni 1954. Den ble utgitt på 78-platen HMV A.L. 3400

Visa med dens tekst har blitt én av de mest elskede svenske sangene og spilles blant annet flittig såvel i brylluper som i begravelser.

## Referanser
Herremann

**Herremann** (dansk: *herremand*, fra norrønt enten *herramaðr* eller *hermaðr*) var opprinnelig en (adels)mann som stod i særlig tjenesteforhold (med militære forpliktelser) overfor en landsherre (konge, fyrste, biskop); en adelsmann. Senere brukt om en som opptrer som en storkar.

Under keiserkrigen på dansk jord klarte bare København å motsette seg erobring. Svenskene stod på Sjælland i to år og beleiret hovedstaden i seks måneder. Københavns borgere kjempet på vollene med Frederik 3. i spissen for forsvaret. I 1660 påpekte Københavns borgere at adelen hadde sviktet byen og overlatt til borgerne å forsvare den. Som anerkjennelse fikk de i stand et stendermøte, fordi «herremennene» hadde vist seg å være «haremenn».

## Referanser


## Eksterne lenker
* ODS på nett - Herremand
Ellevte roman, bok atten

***Ellevte roman, bok atten*** er en roman utgitt av den norske forfatteren Dag Solstad i 1992. Handlingen er i det store og hele lagt til Kongsberg, som hovedpersonen, romanens jeg-person, samfunnsøkonomen Bjørn Hansen, har flyttet til for å leve nær sin elskerinne Turid Lammers. Hansen og Lammers spiller amatørteater, og mye av handlingen dreier seg rundt en oppsetning av Henrik Ibsens *Vildanden*.

Romanen avsluttes på dramatisk vis, ved at Hansen kommer hjem fra et besøk i Vilnius i rullestol.

Solstad fikk Kritikerprisen for romanen i 1993.

I sin *[[17. roman]]* i 2009 plukker Solstad opp tråden fra *Ellevte roman, bok atten*.

## Referanser
Tronderøy

**Indre og Ytre Tronderøy** er to øyer som ligger utenfor Blindleia i Lillesand kommune. Indre Tronderøy er ca 400 mål. Ytre Tronderøy er litt større – ca. 650 mål. De to øyene ligge like øst for Gamle Hellesund. På Ytre Tronderøy ligger et nedlagt gårdsbruk med noen titalls dyrket mark. Ytre Tronderøy er ligger ytterst i skjærgården. Det er mange stier rundt på øya som muliggjør naturopplevelser. Det er noen få hytter på øya.
Strukturelt protein

Med **strukturelle proteiner** menes proteinmolekyler som brukes til å bygge vev eller celler i dyr. De har ofte ingen katalytisk funksjon, opptrer ikke som enzymer, men gir celler og vev deres form, styrke og elastisitet. 

Typiske strukturelle proteiner er: 
: * Keratin i hår, negler, hover og horn hos pattedyr, 
: * Kollagen i bindevev som for eksempel brusk, 
: * Fibrøse strukturelle proteiner som myosin og tropomyosin, som brukes i sammentrekningen av muskelceller (som vanligvis omtales som bevegelsesproteiner). 
: * Arthropodin, sklerotin og kitin, den viktigste komponenten i kroppens skall og hårde deler (kutikula) hos leddyr. 

De fleste strukturelle proteiner er karakterisert ved at aminosyrene opptrer i gjentatte sekvenser.
Sklerotin

**Sklerotin** (av gresk *skeleron* «hard») er en proteinstruktur, hovedsakelig i eksoskjelettet til leddyr som insekter og krepsdyr. Sklerotin brukes for å gi styrke til det ytre skjelettet, spesielt til områder med høyt mekanisk stress, mens kitin gir mulighet for bevegelse.

Sklerotin dannes av fenoliske forbindelser av proteinet Arthropodin. På grunn av den fenoliske forbindelsen er sklerotin stivt og kan ikke løses opp. Sklerotiseringen fører til en brun eller sort farge på leddyr som for eksempel biller.
Broddslire

**Broddslire** er en sklerotinisert todelt struktur innvendig i bakkroppen som er festet til bakkanten av stikkebrodden hos insekter med sterile hunner (arbeidere), særlig hos humler, bier og stikkevepser blant de sosiale insektene. Her er det igjen festet muskler, som gjør det mulig for dyret å bevege brodden ut og inn av bakkroppen.

Broddslirens sklerotinisering gir artsspesifikke form- og fargevariasjoner for forskjellige arter av humler, og er en god hjelp i artsbestemmingen av hunner.
Arne Klavenes

**Arne Kristian Klavenes** (født 26. juli 1952 i Holmestrand) er en norsk tidligere toppsyklist. Som ung ble han bemerket idet han vant Nymark Idrettslag sitt tredagers (1970), han gikk for Horten og Omegn CK. Året etter var han på landslaget i lagtempo med Knut Knudsen, Arve Haugen og Dag Linnestad.  Under Telemark rundt 1975 gikk han og Jan Martin Aaberg med to svensker på *Mobil [[Bianchi]]*-laget og fikk refs for å bruke trøye som ikke var godkjent av Norges Cykleforbund.

Han fikk 8.-plass i sykling under Sommer-OL 1976 100 km lagtempo med Geir Digerud, Magne Orre og Stein Bråthen. Han gikk til «kjøkkenlaget» Birkenes IL i 1979 og la opp som toppsyklist etter 1980-sesongen. I 1985 ble han trener for Nittedal CK etter at Olav Thon gikk inn som sponsor.

## Referanser


## Eksterne lenker
*
Slire

**Slire** kan vise til flere ting:

*Slire (våpen) for å beskytte og oppbevare kniver og sverd
*Broddslire muskelfeste for stikkebrodd hos noen sosiale insekter
*Hode (insekt) kjevedel som omslutter munndeler
*Gress har bladstruktur som omslutter en stengel
*Fluesopper har en struktur som omslutter foten
*Vagina, indre struktur hos kvinnelig kjønnsorgan
*Koteka, penisbeskyttelse brukt av noen stammer i Ny-Guinea
Liphistiidae

* *[[Heptathela]]*
* *[[Liphistius]]*
* *[[Nanthela]]*
* *[[Ryuthela]]*
* *[[Songthela]]*

**Leddedderkopper** (Liphistiidae) er den mest primitive nålevende gruppen av edderkopper. I motsetning til alle andre nålevende edderkopper er bakkroppen (opsithosoma) tydelig segmentert, med skilte ryggplater og bukplater for hvert ledd. Dette er primitivt trekk – hos de øvrige edderkoppene er bakkroppsleddene sammenvokste. Et annet trekk som skiller dem fra de aller fleste andre edderkopper er at de mangler giftkjertler. Familien Liphistiidae danner en underorden for seg, Mesothelae.

## Utseende
Forholdsvis store, kraftige, brune eller mørkfargede edderkopper. De kjennes lett på at bakkroppen er ledd-delt, med en rekke adskilte rygg- og bukplater. Øynene sitter samlet på en knøl foran på forkroppen, ikke ulikt vevkjerringer (Opiliones). Chelicerene har dolklignende spiser som peker nedover og bakover, og mangler giftkjertler.  De har fire par spinnvorter (det ene paret er noe redusert hos slekten *[[Heptathela]]*), uten en silplate (cribellum) foran. Respirasjonssystemet består bare av boklunger og er regnet som lite effektivt, dette kan forklare hvorfor disse artene er forholdsvis lite aktive dyr.

## Levevis

I likhet med mygalomorfe edderkopper sitter Liphistiidae gjerne i ro i en silkekledt tunnel og venter på at et passende byttedyr skal passere innenfor rekkevidde. Noen arter spinner snubletråder som radierer ut fra tunnelåpningen, napp i disse viser at et byttedyr er i nærheten, så edderkoppen kan rase ut og fange det. Tunnelen er dekket med en klappdør av silke og vegetasjonsrester, og godt kamuflert. Hunnene, som sjelden forlater tunnelene sine, kan lever i mange år og skifter hud også etter at de har blitt kjønnsmodne. Hannene vandrer omkring om natten på leting etter hunner. Noen arter lever i huler og holder til i silkestrømper som er festet til veggen i hulen i stedet for tunneler i bakken.

## Utbredelse
Gruppen er utbredt i Sørøst-Asia, inkludert Kina og de sørlige delene av Japan.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Mesothelae – bare én familie:
**** Familien leddedderkopper, Liphistiidae Thorell, 1869
***** Slekten *[[Heptathela]]* Kishida, 1923 – 25 arter
***** Slekten *[[Liphistius]]* Schiødte, 1849 – 47 arter
***** Slekten *[[Nanthela]]* Haupt, 2003 – 2 arter
***** Slekten *[[Ryuthela]]* Haupt, 1983 – 7 arter
***** Slekten *[[Songthela]]* Ono, 2000 – 4 arter

## Eksterne lenker
* 
* Bildegalleri om ''Liphistius malayanus'', en karakteristisk art
Patrizia Telese

**Patrizia Telese** (født 16. juli 1945 i Avellino i Italia) er en italiensk nonne som siden 25. juni 2009 har virket som priorinne ved Birgittaklosteret i Trondheim. Hun har tidligere tjenestegjort i Assisi og ved hovedklosteret i Roma samt i Sveits, Sverige og Estland.

## Referanser


## Eksterne lenker
* Presentasjon på katolske nettsider
Brother Firetribe

**Brother Firetribe** er et finsk band som spiller hard rock og AOR.

## Medlemmer
*Pekka Ansio Heino – vokalist
*Emppu Vuorinen – gitar
*Jason Flinck – bass, backingvokalist
*Tomppa Nikulainen – keyboards
*Kalle Torniainen – trommer

## Eksterne lenker
*
Morten Andersen

**Morten Andersen** (født 10. september 1965 i Akershus) er en norsk bildekunstner og fotograf, bosatt i Oslo.

Han er utdannet ved International Center of Photography i New York. Fotografisk er han mest kjent for sine bilder fra storbymiljø og musikkmiljø. På 1980-tallet og 1990-tallet fotograferte han mye for musikkavisen *[[Beat (magasin)|Beat]]* med bilder fra Oslos rockescener. 

I 1995 startet han plateselskapet hit me records sammen med Kjetil Andersen. 

Han har utgitt flere bøker og har hatt en rekke fotoutstillinger i inn- og utland, blant annet i Museet for samtidskunst. Han var tilknyttet bildebyrået Samfoto.

## Bibliografi
* *Fast City* (1999)
* *Days of Night*, Museet for Samtidskunst (2003) 
* *Oslo F* (2005) 
* *Leira* (2006) 
* *White Nights* (2006)  / 
* *Fast/days* (2007) 
* *Ass time goes by, Turbonegro 1990-98* (2008) 
* *Blå skog/blue forest* (2009) 
* *Jetlag and alcohol* (2009) 
* *Color F* (2010) 
* *Black and Blue* (2011) 
* *Untitled - Cities* (2013)
* *Girls just wanna have fun !* (2014)
* *Country.Rock* (2017) ISBN 978-82-932812-7-6

## Utstillinger
* 1992: Fotogalleriet,Oslo
* 1993: Galleri Røiri, Bergen
* 1996: Galerie La-Bas, Marseille
* 1999: Hot Rod, Oslo
* 1999: Mira, Stockholm
* 2000: Museum of Nonconformist Art, St. Petersburg
* 2000: Atelier de Visu, Marseille
* 2001: Westwerk, Hamburg
* 2002: Galleri Blunk, Trondheim
* 2002: Arendal Kunstforening, Arendal
* 2002: Kunstsenteret i Oppdal, Lillehammer
* 2003: Galleria Antonio Ferrara, Reggio Emilia
* 2004: Antonio Ferrara Gallery, Vienna
* 2005: Galleri Arena, Oslo
* 2005: Buro Empty, Amsterdam
* 2005: Galleri Vox, Halden
* 2006: Akershus Kunstnersenter, Lillestrøm
* 2006: St. Paul st gallery, Auckland
* 2007: Hole Artcenter, Buskerud
* 2007: Westwerk, Hamburg
* 2007: Direccao-Geral de Arquivos/Centro Português de Fotografia, Porto
* 2010: Porsgrunn Kunstforening, Porsgrunn
* 2010: «The Apartment», Oslo
* 2011: Fotodepartament, St. Petersburg
* 2011: Hold Up Gallery, Paris
* 2012: Lauba, Zagreb

## Referanser


## Eksterne lenker
* Morten Andersens nettsider
Liste over medlemsorganisasjoner i LNU

**Liste over medlemsorganisasjoner i LNU** er en liste over medlemsorganisasjoner i Landsrådet for Norges barne- og ungdomsorganisasjoner.

Organisasjoner merket med * har observatørstatus, organisasjoner merket med ** har etableringsmedlemskap.

## Kultur, friluft og fritid
* 4H Norge
* AKKS Norge *
* Annai poopathi tamilsk kultursenter
* bandORG *
* CISV Norge
* De Unges Orkesterforbund
* DNT Ung *
* Frilynt Norge
* Hyperion – Norsk forbund for fantastiske fritidsinteresser
* Korpsnett Norge
* Noregs Ungdomslag *
* Norges Airsoft Forbund
* Norges Aserbajdsjanske Ungdomsforening (NAYO)
* Norges Bygdeungdomslag
* Norges Jeger- og Fiskerforbund
* Norges speiderforbund
* Norsk cøliakiforenings ungdom
* Senter for Flerkulturell Ungdom **
* Stecak **
* Tamil Youth Organisation
* Tsjetsjensk Ungdomsforening **
* Ung i Kor
* Ung Kirkesang
* Ung Kurd Norge **
* Ungdom og Fritid *
* Ungdommens Sjakkforbund
* Vietnamesisk Barne- og Ungdomsforening

## Livssynsbaserte
* Acta – barn og unge i Normisjon
* Aktivitetsklubben *
* De Frie Evangeliske Forsamlingers Barne- og Ungdomsråd
* Det Norske Misjonsselskaps Barne- og Ungdomsorganisasjon
* Frelsesarmeens Barn og Unge
* Frikirkens Barn og Unge
* Humanistisk Ungdom
* Indremisjonens barne- og ungdomsorganisasjon
* KIA Ung
* Kristen idrettskontakt
* Metodistkirkens Barne- og Ungdomsforbund
* Misjonsforbundet UNG
* Norges KFUK-KFUM
* Norges KFUK-KFUM-speidere
* Norges Kristelige Student- og Skoleungdomslag
* Norges kristelige studentforbund
* Norges Unge Katolikker
* Norske Baptisters Barne- og Ungdomsforbund
* Ny Generasjon
* Pinsevennenes Barne- og Ungdomsutvalg
* Søndagsskolen Norge *

## Samfunnspolitiske
* Arbeidernes ungdomsfylking
* Blåkors Barn og ungdom *
* Changemaker *
* Europeisk Ungdom
* Framfylkingen
* Fremskrittspartiets Ungdom *
* Grønn Ungdom
* Harry Benjamin ressurssenter **
* Hørselshemmedes Landsforbunds Ungdom
* JUBA
* Juvente
* Kristelig Folkepartis Ungdom
* Landsforeningen for barnevernsbarn *
* LAWAN – Det Kurdiske Ungdomsforbundet i Norge
* Mental Helse Ungdom *
* Miljøagentene *
* Motorførernes Avholdsforbunds ungdom
* Natur og Ungdom
* Norges Blindeforbunds Ungdom
* Norges Handikapforbunds Ungdom
* Norsk Folkehjelp Ungdom *
* Norsk Målungdom
* Press
* Psoriasis- og eksemforbundet ung *
* 
* Rød Ungdom
* Røde Kors Ungdom
* Senterungdommen
* Skeiv Ungdom
* Sosialistisk Ungdom
* Spire
* Ungdom mot EU
* Ungdom Mot Narkotika
* Unge Høyres Landsforbund
* Unge Venstre
* Yekêtî Lawan

## Student og elev
* AFS Norge
* Albansk ungdom- og studentforening **
* ANSA – Association of Norwegian Students Abroad
* BI Studentsamfunn – BIS Sentralledelsen
* Elevorganisasjonen
* FYSIO
* Høyres studenterforbund *
* International Students Union Norway
* Norsk medisinstudentforening
* Norsk studentorganisasjon
* Norske ergoterapeutstudenters interesseorganisasjon
* Studentenes og Akademikernes Internasjonale Hjelpefond (SAIH)
* Youth for Understanding

## Referanser
Korrespondanseanalyse

**Korrespondanseanalyse** er en multivariat statistisk teknikk for å analysere forholdet mellom variablene i en krysstabell. Metoden består i å regne ut kji-kvadrerte avstander mellom kolonne- og radprofilene, slik at kategoriene kan representeres som punkter i et plan eller et rom. Aksene eller dimensjonene i planet eller rommet representerer da hovedkontraster eller -opposisjoner mellom kategoriene. Kolonnekategorier som ligger nære hverandre i rommet har da lignende radprofiler, altså lignende sammensetning av radkategorier – og radkategorier som ligger nære hverandre har lignende kolonneprofiler. Slik åpner metoden for en intuitiv, induktiv og visuell analyse av store krysstabeller. 

Aksene eller dimensjonene i planet/rommet kan tenkes som underliggende strukturer, analogt med hvordan faktorer tolkes i klassisk faktoranalyse. 

I empirisk samfunnsforskning er korrespondanseanalyse forbundet med, og popularisert av, Pierre Bourdieus arbeider, særlig Distinksjonen. I Bourdieus arbeider ble etterhvert multippel korrespondanseanalyse (MCA) tatt i bruk. Denne metoden muliggjør undersøkelser av langt større antall variabler.

## Referanser
Postgiro Norway

:*Artikkelen er om det norske sykkelrittet Postgiro (1983–1990). Se annet sted for det svenske [[Postgirot Open]] (1982–2002)*
**Postgiro Norway** var et norsk sykkelritt for kvinner, i sin tid et av verdens viktigste.  Det hadde navnet **Postgiro Grand Prix** 1983-86.

Det ble siden 1983 sponset med mellom 1 og 3 millioner årlige kroner av Postgiro, og hadde gode norske resultater av blant andre Unni Larsen. Løpet haddeprolog på Jessheim og var innom steder som Hamar, Elverum, Lillehammer, Gjøvik, Brandbu, Beitostølen, Valdresflya, Hønefoss, Kongsberg, Skien og Tønsberg. Etterhvert sluknet de norske, og selv om rittet var blant verdens største da det ble avviklet i 1990, gikk Postgiro over til å heller sponse langrenns-laget *Team Postgiro*. I sluttåret 1990 var prolog i Kristiansand, og rittet innom steder som Arendal, Porsgrunn, Sandefjord, Tønsberg, Kongsberg og Karl Johans gate (Oslo).

Dessverre hadde man doping-skandaler, som franske Jeannie Longo som tre av tre ganger ble doping-avslørt for efedrin. Hun slapp straff hver gang, da anmeldelsen til UCI ble feilsendt.  Amerikanske Janelle Parks ble avslørt i 1989 og straffet.

## Vinnere
*1983 Sandra Schumacher (TYS)
*1984 Unni Larsen
*1985 Maria Canins (ITA)
*1986 Maria Canins (ITA)
*1987 Jeannie Longo (FRA)
*1988 Bunki Bankaitis-Davis (USA)
*1989 Roberta Bonanomi (ITA)
*1990 Catherine Marsal (FRA)
## Referanser